  Наталья Тетерина 19-тӥ толсурысен 8-тӥ толшорозь Удмуртиысь вань театръёсын секыт улон югдуре шедем пиналъёс понна ӟечлэсьтон возьматонъёс ортчозы. Со сярысь 7-тӥ толсуре журналистъёслы элькун тӧролэн но кивалтэтлэн администрацизылэн кивалтӥсез Сергей Смирнов ивортӥз. Милям вал кенешон, кытын ми лулчеберетъя элькун юртъёслы вазиським но со спектакльёсты, кудъёсыз дунын мыно, секыт улон югдуре шедем пиналъёслы ӟечлэсьтон улсын ортчытыны ӵектӥм. Одӥгез но театр пумит ӧз луы Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСолэн кылъёсызъя, Выль ар кузьымъёс секыт улон югдуре шедем 40 сюрслэсь трос пиналъёс басьтозы. Шонер верано ке, со 41 сюрс 890 пиналъёс. Со азьвыл аръёслэсь шӧдскымон тросгес Сергей Смирнов, Удмуртиысь тӧролэн но кивалтэтлэн администрацизылэн кивалтӥсезТодэ вайытом, 2017-тӥ арын анай-атайтэк кылем пиналъёслы кузьымъёслы Удмуртиын 1,5 миллион манетлэсь ятыргес висъязы. Соос понна элькунысь Кун циркын Выль ар возьматонъёс ортчизы. Ватсалом, Ижкарын улӥсьёсты Элькун нылпи эмъюртысь Выль ар кызэз чеберъян понна шудонъёсты кылдытонъя ӟечлэсьтон ужрадэ ӧтё. Тегъёс: Лулчеберет Ижкар Театр Удмуртия пиналъёс Мерлык Выльар СергейСмирнов  